CELEX: 41997D0039
Language: da
Date: 1997-12-15 00:00:00
Title: Schengen-reglerne - Eksekutivkomitéens afgørelse af 15. december 1997 om retningslinjer for bevismidler og indicier i forbindelse med tilbagetagelsesaftaler mellem Schengen-stater (SCH/Com-ex (97) 39 rev.)

Avis juridique important

|

41997D0039

Schengen-reglerne - Eksekutivkomitéens afgørelse af 15. december 1997 om retningslinjer for bevismidler og indicier i forbindelse med tilbagetagelsesaftaler mellem Schengen-stater (SCH/Com-ex (97) 39 rev.)  

EF-Tidende nr. L 239 af 22/09/2000 s. 0188 - 0190

EKSEKUTIVKOMITÉENS AFGØRELSEaf 15. december 1997om retningslinjer for bevismidler og indicier i forbindelse med tilbagetagelsesaftaler mellem Schengen-stater(SCH/Com-ex (97) 39 rev.)EKSEKUTIVKOMITÉEN HAR -under henvisning til artikel 132 i konventionen om gennemførelse af Schengen-aftalen,under henvisning til artikel 23, stk. 4, i ovennævnte konvention -TRUFFET FØLGENDE AFGØRELSE:Vedlagte dokument SCH/II-Read (97) 3 rev. 7 om retningslinjer for bevismidler og indicier i forbindelse med tilbagetagelsesaftaler mellem Schengen-stater godkendes. Det anbefales, at disse retningslinjer anvendes fra datoen for vedtagelsen af denne afgørelse.Wien, den 15. december 1997.K. SchlöglFormandVedr.: Retningslinjer for bevismidler og indicier i forbindelse med tilbagetagelsesaftaler mellem Schengen-staterSCH/II-Read (97) 3 rev. 7Der er opstået problemer i praksis med anvendelsen af tilbagetagelsesaftaler, navnlig med hensyn til at føre bevis for udenlandske statsborgeres ulovlige ophold i eller transit gennem den anmodede kontraherende parts område.De kontraherende parter har derfor vedtaget følgende retningslinjer, som kan være til nytte ved anvendelsen af fremtidige tilbagetagelsesaftaler, under overholdelse af national ret:1. Bl.a. følgende dokumenter anses for at udgøre bevis for ophold eller transit:- et indrejsestempel, som den anmodede kontraherende part har anbragt på rejsedokumentet- et udrejsestempel fra en nabostat til en kontraherende part under hensyn til rejseruten og datoen for grænsepassagen- et indrejsestempel, som den anmodede kontraherende part har anbragt på et falsk eller forfalsket rejsedokument- rejsehjemmel udstedt på navn, som formelt kan dokumentere indrejsen- fingeraftryk- en gyldig opholdstilladelse- et gyldigt visum, som er udstedt af den anmodede kontraherende part- et boardingpas/landingskort, som viser datoen for indrejse i den anmodede kontraherende parts område.2. Bl.a. følgende indicier kan skabe en formodning om ophold eller transit:- officielle erklæringer- erklæringer fra tredjemænd- erklæringer fra den person, der skal overføres- en udløbet opholdstilladelse udstedt af den anmodede kontraherende part, uanset dens art- et udløbet visum udstedt af den anmodede kontraherende part- dokumenter udstedt på navn på den anmodede kontraherende parts område- rejsehjemmel- hotelregninger- adgangskort til offentlige eller private institutioner i de kontraherende parter- aftalekort til lægebesøg, tandlægebesøg osv.- oplysninger, som godtgør, at den person, der skal overføres, har benyttet en sluser eller et rejsebureau.3. For så vidt Schengen-partnerne tager hensyn til bevismidlerne i punkt 1, når de indgår fremtidige tilbagetagelsesaftaler, udgør disse bevismidler et klart bevis for ophold eller transit. Der foretages i princippet ikke yderligere undersøgelser. Der kan dog fremlægges modbeviser (f.eks. bevis for, at et dokument er falsk eller forfalsket).4. For så vidt Schengen-partnerne tager hensyn til indicierne i punkt 2, når de indgår fremtidige tilbagetagelsesaftaler, skaber disse indicier formodning om ophold eller transit. De kan i princippet gendrives med modargumenter.